Milica Martinović
<s>Milica Martinović (Nikšić, Crna Gora, 1960) je crnogorska ljekarka, pedijatrica i redovna profesorka Medicinskog fakulteta Univerziteta Crne Gore.</s>

<s>Doktorsku disertaciju pod nazivom „Uloga i značaj primjene inhalacionih glikokortikoida u prevenciji dječje astme“ odbranila je 2000. godine na Medicinskom fakultetu Univerziteta u Nišu.</s>

<s>Magistarski rad „Komparativna studija etiopatogenetskih i kliničkih parametara bronhijalne astme sa efektima terapije u kontinentalnom i priobalnom dijelu Crne Gore“ odbranila je na Medicinskom fakultetu Univerziteta u Nišu 1997. godine.</s><s>Na Medicinskom fakultetu Univerziteta u Beogradu diplomirala je 1983. godine.</s>

<s>Specijalistički staž iz pedijatrije je obavljala u bolnici u Nikšiću, Kliničko-bolničkom centru "Rebro" Sveučilišta u Zagrebu i u Institutu za zdravstvenu zaštitu majke i deteta Republike Srbije Univerziteta u Beogradu.</s><s>Specijalistički ispit je položila 1992. godine.</s>

<s>Od 1999. godine zaposlena je na Medicinskom fakultetu Univerziteta Crne Gore, u Zavodu za patološku fiziogiju i laboratorijsku medicinu.</s><s>2013. godine je izabrana u zvanje redovne profesorice.</s>

<s>Objavila je preko 50 radova u međunarodnim, regionalnim i nacionalnim časopisima i na međunarodnim i domaćim kongresima i konferencijama.</s><s>Rukovoditeljka je i članica istraživačkog tima u  nekoliko međunarodnih projekata.</s>

<s>Izabrana bibliografija</s>

<s>Marina Jakšić, Milica Martinović, Goran Belojević, Nebojša Kavarić, Bogdan Ašanin, Mira Samardžić, Snežana Pantović, Jelena Boljević: The prevalence of and contributing factors to overweight and obesity among the schoolchildren of Podgorica, Montenegro, Srpski arhiv za celokupno lekarstvo 145(00): 3-3, January 2017,  DOI: 10.2298/SARH151117003J</s>

<s>Milica Martinović, Goran Belojević, Gary W Evans, Dragan Laušević, Bogdan Ašanin, Mira Samardžić, Nataša Terzić, Snežana Pantović, Marina Jakšić, Jelena Boljević: Prevalence of and contributing factors for overweight and obesity among Montenegrin schoolchildren, The European Journal of Public Health 25(5), April 2015, DOI: 10.1093/eurpub/ckv071</s>

<s>Aleksandra Klisić, Nebojša Kavarić, Bojko Bjelaković, Ivan Soldatović, Milica Martinović, Jelena Kotur: The Association Between Retinol-Binding Protein 4 and Cardiovascular Risk Score is Mediated by Waist Circumference in Overweight/Obese Adolescent Girls, Acta clinica Croatica 56(1):92-98, March 2017, DOI: 10.20471/acc.2017.56.01.14</s>

<s>Milica Martinović: News in the pathophysiology of asthma, Vojnosanitetski pregled 70(8):768-72 , August 2013, DOI: 10.2298/VSP1308768M</s>

<s>Crnogorski naučnici
Crnogorski ljekari</s>

